สว. Joe Biden กล่าวคำปราศรัยต่อที่ประชุมใหญ่คืนวันพุธ
วุฒิสมาชิก Joe Biden ผู้ที่จะเป็นตัวแทนของพรรคเดโมแครทเข้ารับเลือกตั้งในตำแหน่งรองประธานาธิบดี กล่าวปราศรัยต่อที่ประชุมใหญ่ของพรรคในคืน
คำถามก็คือมีความคาดหวังอย่างไรกันบ้างจากบรรดาผู้แทนพรรคจากรัฐต่างๆที่ไปร่วมการประชุม บรรดาสมาชิกวุฒิสภาให้การยกย่องวุฒิสมาชิก Joe Biden ว่าเป็นผู้ที่มีความรู้และประสบการณ์ทางด้านนโยบายต่างประเทศ นาย Ted Kaufman สมาชิกคณะผู้ว่าการการกระจายเสียง เรียกย่อๆว่า BBGซึ่งควบคุมหน่วยงานการกระจายเสียงของรัฐบาลสหรัฐ รวมทั้ง Voice of America และเคยทำงานเป็นหัวหน้าคณะเจ้าหน้าที่ของวุฒิสมาชิก Joe Biden มาเป็นเวลานาน 19 ปี บอกกับ Voice of Americaว่านอกจากประสบการณ์หลายสิบปีทางด้านนโยบายต่างประเทศแล้ว วุฒิสมาชิกBiden ยังมีคุณสมบัติทางด้านอื่นอีกด้วย สมาชิกของ BBG ผู้นี้กล่าวว่า ที่สำคัญที่สุด คือวุฒิสมาชิก Bidenมีคุณสมบัติดีพอที่จะเป็นประธานาธิบดีของประเทศได้ ถ้าเกิดอะไรขึ้นกับ BarackObama ซึ่งแสดงให้เห็นด้วยว่า วุฒิสมาชิก Barack Obama ไม่ได้เข้ารับเลือกตั้งเพียงเพื่อจะมีชัยเท่านั้นแต่ต้องการจะทำให้อเมริกาดีขึ้นกว่าเดิม และดีขึ้นสำหรับโลกด้วย นักวิเคราะห์บางรายกล่าวว่า หน้าที่สำคัญสำหรับผู้ที่จะเข้ารับเลือกตั้งในตำแหน่งรองประธานาธิบดีนั้นคือการโจมตีฝ่ายตรงข้ามอย่างหนัก อาจารย์ Larry Sabato ของศูนย์วิเคราะห์การเมืองที่มหาวิทยาลัยVirginia กล่าวว่า น้ำเสียงของที่ประชุมพรรคเดโมแครทเท่าที่ผ่านมานั้นนุ่มนวลอ่อนโยน เกินไป และจะต้องเปลี่ยนไปเป็นการโจมตีวุฒิสมาชิก JohnMcCain คู่แข่งจากพรรครีพับลิกัน นักวิเคราะห์การเมืองอเมริกันผู้นี้กล่าวว่า วุฒิสมาชิก Biden ควรจะต้องโจมตีวุฒิสมาชิก McCain และพรรครีพับลิกันอย่างหนักและว่า บรรดาผู้แทนพรรคเดโมแครทจากรัฐต่างๆที่ไปร่วมการประชุมต้องการให้เป็นเช่นนั้น ก่อนหน้า ในคืนวันอังคาร วุฒิสมาชิก Hillary Clinton กล่าวปราศัยต่อที่ประชุม และเรียกร้องให้บรรดาสมาชิกพรรคเดโมแครทโดยเฉพาะผู้ที่สนับสนุนเธอ รวมตัวกันให้การสนับสนุนวุฒิสมาชิก Barack Obama เป็นตัวแทนของพรรคในการเลือกตั้งประธานาธิบดีอย่างเป็นทางการ วุฒิสมาชิก Hillary Clinton กล่าวในคำปราศัยว่า ไม่ว่าใครจะเคยลงคะแนนเสียงให้ตนหรือให้ วุฒิสมาชิก Barack Obama ถึงเวลาแล้วที่จะต้องรวมตัวกันเป็นพรรคเดียวมีจุดมุ่งหมายเดียว เพราะทุกคนอยู่ทีมเดียวกันและจะต้องไปใช้สิทธิ์ในการเลือกตั้ง พรรครีพับลิกันจะมีการประชุมใหญ่ของพรรคเพื่อเลือกผู้ที่จะเข้ารับเลือกตั้งในตำแหน่งประธานาธิบดีและรองประธานาธิบดีในสัปดาห์หน้าในรัฐMinnesota